આત્મવિશ્વાસથી સામનો કરો : ક્યારેય નાસીપાસ ન થાઓ. એવા વલણથી દરેક નવા પડકારોનો સામનો કરો કે પડકારોથી તમે તમારા ધ્યેયની વધારે નજીક પહોંચો છો. જ્યાં સુધી તમે હારીને પ્રયત્ન કરવાનું છોડી નથી દેતા ત્યાં સુધી તમે ક્યારેય નિષ્ફળ નથી થતા. તમે જે ઈચ્છો છો તેના પર જ તમારું ધ્યાન કેન્દ્રિત કરો, જરૂરી હોય તેવી આવડત મેળવી લો, સફળ થવા માટે યોજના બનાવો અને તેનો અમલ કરો. જયારે આપણે દૃઢ ઈશ્છાશક્તિથી નિર્ધારિત મૂલ્યવાન લક્ષ્યને પ્રાપ્ત કરવાના જોશમાં હોઈએ છીએ ત્યારે આપણે સહુથી વધારે આનંદમાં હોઈએ છીએ.